ŽUPANIJA ZAGREBAČKA

DJEČJI VRTIĆ SVETA ANĐELA MERICI

10000 ZAGREB, VLAŠKA 75

**GODIŠNJI PLAN I PROGRAM**

**ODGOJNO-OBRAZOVNOG RADA**

**DJEČJEG VRTIĆA**

**SVETA ANĐELA MERICI**

**ZA PEDAGOŠKU GODINU**

**2020./2021.**

URBROJ: 601-02/20-01-03

KLASA: 251-669-02-20-01

Zagreb, rujan 2020. g.



SADRŽAJ

SADRŽAJ 2

ODLUKA 3

UVOD 4

1. Ustrojstvo rada 5

1.2. Struktura sati 2020./21. 7

1.3. Struktura sati odgojno-obrazovnih radnika za pedagošku godinu

2020./2021. 7

1.4. Razrada zaduženja godišnje satnice odgojitelja

pedagoška godina 2020./2021. 8

1. Materijalni uvjeti rada 9
2. Njega i skrb za tjelesni rast i zdravlje djece 9
3. Odgojno-obrazovni rad 12
4. Stručno usavršavanje 20
5. Suradnja s roditeljima 22
6. Suradnja s društvenim čimbenicima 22
7. Vrednovanje programa 23
8. Plan i program ravnatelja 24
   1. Zaključak 25
   2. Program rada stručnog suradnika psihologa,

edukacijsko-rehabilitacijskog profila 26

Na temelju članka 38. statuta Dječjeg vrtića Sveta Anđela Merici, Zagreb, Vlaška 75, Upravno vijeće Dječjeg vrtića na sjednici održanoj 30.09.2020.g., a uz prethodnu raspravu i zaključke odgojiteljskog vijeća (30.09.2020.g.) donijelo je

ODLUKU

Kojom se usvaja Godišnji plan i program odgojno-obrazovnog rada

Dječjeg vrtića Sveta Anđela Merici, Vlaška 75, Zagreb,

za pedagošku godinu 2020./2021.

RAVNATELJ PREDSJEDNIK UPRAVNOG VIJEĆA

 

**UVOD**



Dječji vrtić "Sv. Anđela Merici" ostvaruje program odgojno-obrazovnog rada u prostorijama samostana sestara uršulinki u Vlaškoj ulici br. 75., Zagreb.

Plan i program dječjeg vrtića se temelji na Zakonu o predškolskom odgoju i obrazovanju, te svojim ustrojstvom regulira sve bitne zadaće usmjerene na osiguravanje optimalnih uvjeta za rast i razvoj djece predškolske dobi. Implementacija Zakona o predškolskom odgoju i obrazovanju dio je ovog Plana, temeljenog na humanističkom pristupu izvan obiteljskog odgoja u predškolskoj ustanovi koja prije svega zadovoljava sve djetetove potrebe, te je jasno usmjeren na cjelokupni djetetov razvoj.

Nastojat ćemo i ove godine koja je obilježena borbom s pandemijom COVID19, i snažnim potresom koji je pogodio naš grad Zagreb, u skladu sa zahtjevima suvremene humanističko–razvojne koncepcije predškolskog odgoja te nadahnute karizmom naše utemeljiteljice sv. Anđele Merici pomoći cjelokupnom razvoju djece koja su nam povjerena. U odgojnom radu očekujemo i prihvaćamo suradnju roditelja, stručnih suradnika te društvenih i vjerskih čimbenika koliko to budu dopuštale prilike i odredbe HZJZ-a.

1. **USTROJSTVO RADA**

Dječji vrtić "Sveta Anđela Merici" svoju djelatnost obavlja u prostorijama našeg samostana, Vlaška 75, Zagreb. Redovitim desetsatnim programom, kao i desetsatnim programom katoličkog odgoja, obuhvaćamo dvadesetosmero djece. Djeca su u jednoj privremenoj mješovitoj skupini. Razlog tome je oštećenje većeg dijela prostorija vrtića tijekom potresa koji je pogodio Zagreb 22. ožujka 2020.g. Dok se vrtić ne sanira, imat ćemo samo jednu, privremenu, mješovitu skupinu. Zbog te teške situacije koja je uzrokovana potresom, morali smo smanjiti broj djece i odgojnih skupina, kao i broj djelatnika i stručnih suradnika. Stoga ove pedagoške godine nećemo imati stručni tim kakvog smo imali do sada. U procesu odgoja i obrazovanja će nam pomagati svojom stručnošću samo jedan stručni suradnik, psiholog rehabilitator Mirjana Grabar Kruljac.

Program predškole će se provoditi s djecom koja su već uključena u redoviti plan i program Dječjeg vrtića. Imamo osmero djece obveznih predškolaraca koji će prolaziti program predškole s tri odgojiteljice: Anamarijom Premuž, Martinom Štivić i Anom Tupek.

Tabelom br.1. donosimo popis imena odgojitelja u odgojnim skupinama:

TABELA br. 1

|  |  |  |  |
| --- | --- | --- | --- |
| **ODGOJNA SKUPINA** | **BROJ DJECE** | **DJELATNICI** | **STRUČNA SPREMA** |
| PRIVREMENA MJEŠOVITA SKUPINA | 28 | Anamarija Premuž  Martina Štivić  Ana Tupek | VŠS  VŠS  VSS |
| UKUPNO: 1 | 28 | 3 |  |

Rad započinjemo jutarnjim dežurstvom od 7 sati, a završavamo u 17 sati.

U tabeli br. 2 prilažemo popis ostalih radnika koji svojim radom doprinose kvaliteti i zahtjevnosti cjelokupnog rada našeg vrtića.

Tabela br. 2.

|  |  |  |
| --- | --- | --- |
| **SLUŽBA** | **IME I PREZIME** | **BROJ DJELATNIKA** |
| **RAVNATELJ** | s. Blaženka Divić | 1 |
| **KUHARICA** | Sanja Jurić | 1 |
| **SERVIRKA/SPREMAČICA** | Veselka Velić | 1 |
| **STRUČNI SURADNICI:**  **PSIHOLOG-REHABILITATOR** | Mirjana Grabar Kruljac | 1 |

Tabelom br. 3. donosimo pregled djece u privremenoj mješovitoj skupini:

|  |  |  |
| --- | --- | --- |
| **DOB** | MJEŠOVITA SKUPINA  OD 3. do 7.g. | Sveukupan broj djece |
| **Broj skupina** | 1 | 28 |
| **Broj djece** | 28 | 28 |
| **BROJ DJEVOJČICA:** | 13 | 13 |
| **BROJ DJEČAKA:** | 15 | 15 |

Pedagošku godinu smo započeli 01.9.2019. g. i završit ćemo je 31.08.2020. g. Od polovice srpnja do polovice kolovoza 2020.g. ćemo u dogovoru s roditeljima ostvariti kolektivni godišnji odmor.

Tečaj stranog jezika, engleskog se neće provoditi do daljnjega prema preporukama HZJZ koje su izdane zbog pandemije COVID-a 19. Nećemo moći, do daljnjeg planirati niti ostvariti naše dosadašnje planove kao što su izleti s roditeljima i djecom, kazališne predstave, gostovanja u našoj ustanovi, kraće i sportske programe, zajednička slavlja, radionice... i sl., zbog propisanih mjera nadležnih institucija.

**1.2. STRUKTURA SATI 2020./2021.**

|  |  |  |  |  |  |  |  |
| --- | --- | --- | --- | --- | --- | --- | --- |
| MJESEC | BR. DANA | SUBOTE | NEDJELJE | PRAZNICI | RADNI DANI | UKUPNO SATI RADA | UKUPNO SATI (sa praznicima) |
|  |
| 09/20. | 30 | 4 | 4 | 0 | 22 | 176 | 176 |  |
| 10/20. | 31 | 5 | 4 | 0 | 22 | 176 | 176 |  |
| 11/20. | 30 | 4 | 5 | 1 | 20 | 160 | 168 |  |
| 12/20. | 31 | 4 | 4 | 1 | 22 | 176 | 184 |  |
| 01/21. | 31 | 5 | 5 | 2 | 19 | 152 | 168 |  |
| 02/21. | 28 | 4 | 4 | 0 | 20 | 160 | 160 |  |
| 03/21. | 31 | 4 | 4 | 0 | 23 | 184 | 184 |  |
| 04/21. | 30 | 4 | 4 | 1 | 21 | 168 | 176 |  |
| 05/21. | 31 | 5 | 5 | 0 | 21 | 168 | 168 |  |
| 06/21. | 30 | 4 | 4 | 2 | 20 | 160 | 176 |  |
| 07/21. | 31 | 5 | 4 | 0 | 22 | 176 | 176 |  |
| 08/21. | 31 | 4 | 5 | 1 | 21 | 168 | 176 |  |
| **UKUPNO:** | **365** | **52** | **52** | **8** | **253** | **2024** | **2088** |  |

**1.3. STRUKTURA SATI ODGOJNO-OBRAZOVNIH RADNIKA**

**ZA PEDAGOŠKU GODINU 2020./2021.**

|  |  |  |  |  |  |
| --- | --- | --- | --- | --- | --- |
| MJESEC | BROJ RADNI DANI | NEPOSREDNI RAD | OSTALI POSLOVI | STANKA | UKUPNO SATI RADA (bez praznika) |
|  |
| 09/20. | 22 | 121 | 44 | 11 | 176 |  |
| 10/20. | 22 | 121 | 44 | 11 | 176 |  |
| 11/20. | 20 | 110 | 40 | 10 | 160 |  |
| 12/20. | 22 | 121 | 44 | 11 | 176 |  |
| 01/21. | 19 | 104,5 | 38 | 9,5 | 152 |  |
| 02/21. | 20 | 110 | 40 | 10 | 160 |  |
| 03/21. | 23 | 126,5 | 46 | 11,5 | 184 |  |
| 04/21. | 21 | 115,5 | 42 | 10,5 | 168 |  |
| 05/21. | 21 | 115,5 | 42 | 10,5 | 168 |  |
| 06/21. | 20 | 110 | 40 | 10 | 160 |  |
| 07/21. | 22 | 121 | 44 | 11 | 176 |  |
| 08/21. | 21 | 115,5 | 42 | 10,5 | 168 |  |
| **UKUPNO:** | **253** | **1391,50** | **506** | **126,5** | **2024** |  |

**1.4. RAZRADA ZADUŽENJA GODIŠNJE SATNICE ODGOJITELJA PEDAGOŠKA GODINA 2020./2021**.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| MJESEC | 9 | 10 | 11 | 12 | 1 | 2 | 3 | 4 | 5 | 6 | 7 | 8 | **UKUPNO** |
| **NEPOSREDNI RAD** | **121** | **121** | **110** | **121** | **104,5** | **110** | **126,5** | **115,5** | **115,5** | **110** | **121** | **115,5** | **1391,5** |
|  |
| PLANIRANJE DNEVNO | 22 | 22 | 20 | 22 | 19 | 20 | 23 | 21 | 21 | 20 | 22 | 21 | **253** |  |
|  |
| PLANIRANJE TJEDNO | 4 | 4 | 5 | 5 | 4 | 5 | 5 | 4 | 5 | 4 | 4 | 4 | **53** |  |
|  |
| PLANIRANJE MJESEČNO | 2 | 1 | 1 | 1 | 1 | 1 | 1 | 2 | 1 | 2 | 2 | 1 | **16** |  |
|  |
| SURADNJA S RODITELJIMA | 4 | 4 | 3 | 5 | 4 | 3 | 3 | 4 | 4 | 8 | 4 | 4 | **50** |  |
|  |
| INDIVIDUALNO STR.USAVR. I STR. USAVR. U USTANOVI | 1 | 1 | 2 | 3 | 2 | 2 | 2 | 0 | 5 | 0 | 1 | 0 | **19** |  |
|  |
| STR.USAVR. IZVAN USTA. | 7 | 8 | 3 | 0 | 0 | 3 | 6 | 8 | 0 | 0 | 7 | 8 | **50** |  |
|  |
| ODGOJITELJSKO VIJEĆE | 0 | 0 | 0 | 0 | 3 | 0 | 2 | 0 | 0 | 2 | 0 | 0 | **7** |  |
|  |
| RAD GRUPE EST. UREĐENJE | 4 | 4 | 6 | 8 | 5 | 6 | 4 | 4 | 6 | 3 | 4 | 4 | **58** |  |
|  |
|  | **44** | **44** | **40** | **44** | **38** | **40** | **46** | **42** | **42** | **40** | **44** | **42** | **506** |  |
| UKUPAN BROJ SATI ZA |  |
| DRUGE POSLOVE |  |
| DNEVNI ODMOR | 11 | 11 | 10 | 11 | 9,5 | 10 | 11,5 | 10,5 | 10,5 | 10 | 11 | 10,5 | **126,5** |  |
| UKUPNO ZADUŽENJE S ODMOROM | **176** | **176** | **160** | **176** | **152** | **160** | **184** | **168** | **168** | **160** | **176** | **168** | **2024** |  |
|  |

1. **MATERIJALNI UVJETI RADA**

Ove godine planiramo započeti rekonstrukciju vrtićkih prostorija u sklopu samostana sestara uršulinki, Vlaška 75, Zagreb, koje su jako pogođene i oštećene u potresu 22. ožujka 2020.g. Sva materijalna sredstva će biti usmjerena prema obnovi ustanove. Financijske mogućnosti samog vrtića su vrlo skromne i male, i trebat će nam pomoć Države i Grada. Nadamo se da ćemo uskoro dobiti sve potrebne dozvole kako bi što prije krenuli s obnovom, i da ćemo dobiti financijsku pomoć bez koje nećemo moći. Ovim putem zahvaljujemo nadležnim institucijama koje će nam, nadamo se, i financijski pomoći.

1. NJEGA I SKRB ZA TJELESNI RAST I ZDRAVLJE DJECE

Prema preporukama HZJZ upućene dječjim vrtićima, nastojat ćemo djelovati u skladu s istima, savjesno i odgovorno, kako bi sačuvali zdravlje naše djece i svih djelatnika. Olakotna okolnost uprilikama koje su nas zadesile jest to što ove pedagoške, privremeno, imamo samo jednu mješovitu odgojnu skupinu dok nam se prostorije vrtića ne obnove nakon razornog potresa 22.3.2020. koji je pogodio naš grad. Stoga su nam propisane mjere lako ostvarive.

Roditelje smo zamolili i obavijestili ih pute elektronske pošte i panoa vrtića:

* da ne dolaze u pratnji djeteta ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19,
* da ne dovode dijete u ustanovu ukoliko: - ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje) - ima izrečenu mjeru samoizolacije - imaju saznanja da je zaraženo s COVID-19.
* da se prilikom ulaska u dječji vrtić dezinficirju postavljenim dezificijensom, te obavezno koriste masku za lice kada ulaze u ustanovu i za vrijeme kratkog boravka u ustanovi prilikom dovođenja i odvođenja djece
* da se ne zadržavaju na hodnicima i ne ulaze u prostorije gdje borave djeca
* da se priliko ulaska u vrtić zaustave na dezificijenskoj barijeri za cipele
* da prije poslaka u vrtić izmjere temperaturu djetetu te istu zapišu u bilježnocu koju treba pokazati odgojitelji prilikom dovođenja djeteta u ustanovu, a u slučaju povišene tjelesne temperature ne smiju dovoditi dijete u vrtić, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta

Savjesno ćemo provoditi i poštovati opće mjere sprječavanja širenja zaraze:

* Fizičko udaljavanje.
* poticati fizički razmak, koliko je to među malom djecom moguće
* pojačana osobna higijena djece, posebno higijena ruku te pomoći djeci usvojiti i steći rutinu redovitog pranja ruku tekućom vodom i sapunom. Ruke se peru prije ulaska u dnevni boravak skupine, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku će se, kao i do sada, koristiti tekuća voda i sapun. U kupaonici će se u razini dječje visine staviti ilustracija koja prikazuje slikovito kako se pravilno peru ruke

Ipak, treba očekivati da će kod djece mlađe dobi biti određenih odstupanja u provedbi mjera uslijed specifičnosti i potreba pojedinih odgojno-obrazovnih procesa, njege djeteta te razvojnih značajki pojedinih dobi kao što su: − istraživanje prostora i predmeta koji okružuju dijete (u određenoj dobi stavljanje u usta ruku i predmeta), − znatiželja u odnosu na druge osobe/drugu djecu, − motorička nespretnost i nedoraslost, − potreba za kretanjem.

* Prostorije vrtića će se redovito dezinficirati, redovito prozračivati
* S djecom će se boraviti na zraku kada god to vremenske prilike budu dopuštale
* S djecom će se redovito provoditi tjelesne aktivnosti i u sobi dnevnog boravka i na zraku
* Obogatit ćemo jelovnik prema preporukama HZJZ; tj. djeca će imati puno voća, povrća, mliječnih proizvoda, cjelovite žitarice u jelovnicima, kvalitetno meso i ribu, a pazit ćemo na unos prerađenih masti, i unos šećera.

Cilj nam je oznažiti imunitet djeteta, i očuvati ga jakim i stabilnim.

Dostavu za potrebe ustanove preuzimaju nadležni radnici ustanove na vanjskim vratima, a ulaz je dozvoljen iznimno serviserima i ostalim službama čije usluge su neophodne (što uključuje dosljednu provedbu preventivnih i protuepidemijskih mjera poput provjere vode za ljudsku potrošnju, zdravstvene ispravnosti hrane i sl.) uz obveznu mjeru dezinfekcije ruku i po potrebi nošenja zaštitne maske i zamjenske obuće ili jednokratnih nazuvaka.

Svi djelatnici vrtića moraju prije i poslije radnog vremena mjeriti temperaturu i voditi evidenciju. Djelatnicima s povišenom tjelesnom temperaturom je zabranjen dolazak na radno mjesto kako ne bi bili u kontaktu s ostalim djelatnicima, niti s djecom. Djelatnici s povišenom tjelesnom temperaturom i/ili respiratornim simptomima odmah napuštaju radna mjesta.

Ako djeca razviju simptome COVID-19 tijekom boravka u ustanovi, odgojitelji odmah obavještavaju roditelje/staratelja, koji u najkraćem roku trebaju doći po dijete. Djeca sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

# Poticanje i praćenje psihofizičkog razvoja djece

Jedan od primarnih zadataka kojem želimo i ove godine posvetiti posvemašnju pažnju jest psihofizički razvoj svakog djeteta. Pospješivat ćemo ga:

* svakodnevnim planiranjem i provođenjem jutarnje tjelovježbe
* maksimalnim korištenjem vanjskog prostora za provođenje tjelesnih aktivnosti i boravak na svježem zraku
* planiranjem popodnevnog odmora - spavanja
* evidentiranjem zaraznih bolesti i poduzimanjem mjera za sprečavanje širenja oboljenja
* upoznavanjem djece s pravilnom i zdravom prehranom
* poticanjem odgojnih navika vezanih uz higijenu i pravilnu ishranu djece
* praćenjem nabave živežnih namirnica
* svakodnevnom ponudom svježeg sezonskog voća
* prihvaćanjem normativa koji dolaze od Zavoda za zaštitu zdravlja

**Sanitarno-higijensko održavanje vrtića**

Kvaliteti i stabilnosti dječjeg zdravlja pridonosit ćemo:

* upotrebom dezinfekcijskih sredstava te kontrolom pravilnosti čišćenja prostorija i igrališta
* provođenjem redovite dezinsekcije i deratizacije prema propisanim standardima
* održavanjem higijene didaktičkih sredstava i ostalih igračaka koje su djeci svakodnevno na raspolaganju
* svakodnevnim pokrivanjem pješčanika neposredno nakon odlaska djece iz vrtića
* provođenje HACCAP-a u svim prostorijama Dječjeg vrtića, a posebno u prostorijama gdje se priprema hrana i svakodnevno kuha

1. **ODGOJNO-OBRAZOVNI RAD**

Vrtić je u svom kurikulumu odredio slijedeću viziju i misiju:

* **VIZIJA**

Vrtić čiji će identitet biti prepoznatljiv po življenim kršćanskim, a posebno obiteljskim vrijednostima, u kojem će svi sudionici biti otvoreni kreiranju i usavršavanju odgojno-obrazovnih ciljeva, integraciji novih pedagoških ideja te cjeloživotnom obrazovanju svojih djelatnika.

* **MISIJA**

Biti vrtić čiji se odgojno-obrazovni rad temelji na kršćanskom vrijednosnom sustavu, a njegova kvaliteta odnosa i okruženja potiče cjeloviti odgoj djeteta, njegovu osobnu izgradnju, prihvaćanje drugoga, poštivanje različitosti, stvaralaštvo te razvoj kompetencija za cjeloživotno učenje.

Dječji vrtić Sveta Anđela Merici, Vlaška 75, Zagreb, provodi program izvan obiteljskog odgoja i obrazovanja djece predškolske dobi nadahnjujući se karizmom svete Anđele Merici, utemeljiteljice sestara uršulinki. Osnivač Dječjeg vrtića Sveta Anđela je Hrvatska Provincija Uršulinki Rimske Unije, Vončinina 1/1, Zagreb. U evanđeoskom ozračju slobode, ljubavi i istine želimo:

* odgovoriti na temeljnu potrebu svakog čovjeka za Bogom
* odgojiti dijete za ljubav prema Bogu i čovjeku
* individualnim pristupom djetetu pomoći njegov cjelokupni razvoj
* pomoći obiteljima u odgoju djece

Kako bi mogle ostvariti našu misiju potrebna je trajna formacija odgojiteljica u duhu svete Anđele Merici, stoga redovito organiziramo susrete, predavanja, seminare, duhovne obnove i hodočašća s ciljem dubljeg upoznavanja lika i karizme svete Anđele Merici.

Sukladno viziji i misiji u ovoj pedagoškoj godini globalni cilj je usmjeriti odgojno-obrazovni proces ka otkrivanju ljepote Božjeg stvaralačkog čina u prirodi i čovjekove uloge u njemu, kroz prizmu međusobne solidarnosti.

* **STRATEGIJE RADA**
* Vrtićkim kurikulumom podići autonomiju vrtića temeljenu na vizijskom i misijskom opredjeljenju
* Osigurati dovoljno edukacija za odgojitelje i stručne suradnike s ciljem podizanja kvalitete i kulture vrtića
* Osigurati razmjenu dobrih iskustava iz prakse (na razini katoličkih vrtića RH) te suradnju s drugim predškolskim ustanovama
* Potaknuti veći broj programa unutar vrtića
* Jačati stručnost odgojno-obrazovnih djelatnika i njihovu veliku odgovornost
* Projektnim planiranjem uključiti širu zajednicu i roditelje
* **PEDAGOŠKA DOKUMENTACIJA**

Pedagoška dokumentacija koja će se voditi u vrtiću sukladna je Pravilniku o obrascima i sadržaju pedagoške dokumentacije i evidencije o djeci u dječjem vrtiću (NN,83/2001) te preporučenim novim oblicima dokumentiranja procesa iz NOK-a, a čine je:

* Redovita pedagoška dokumentacija
* razvojna mapa djeteta,
* mapa stručnog usavršavanja odgojitelja, foto i audio zapisi i video snimke pojedinih dijelova procesa, projekata i sl. Također bilježiti će se i važne odluke i timski rad vezan za pojedine segmente procesa u vrtiću, kao i vrednovanje procesa od strane sudionika istog.
* **ZADAĆE**

Ova kalendarska godina donijela nam je puno promjena u mnogim područjima života što se izravno odrazilo i na dobrobit djece. U tim izvanrednim okolnostima došle su do izražaja mnoge zabrinutosti na svim razinama (vrtić, roditelji, djeca) koje su rezultirale nastojanjima vrtića u tome kako što bolje zaštititi djecu i pružiti psihološku i drugu pomoć roditeljima i djeci. Aktivirali smo mnogo novih resursa (mrežne stranice, društvene mreže, rad na daljinu) kojima smo nastojali održati kontinuitet odgoja i obrazovanja (i samih zadaća) u periodu dok djeca nisu mogla biti u vrtiću. Izgledna je situacija da ćemo i u ovoj pedagoškoj godini 2020/21 dijelom nastaviti tu praksu nadajući se da će ipak većina odgojno-obrazovnog procesa proteći u normalnoj organizaciji. Stoga će i naše opće, kao i posebna zadaća biti usmjerene na one zadatke koji će pratiti dječje potrebe, njihova prava, epidemiološke preporuke i one oblike suradnje koji će biti moguće ostvariti.

**OPĆE ZADAĆE:**  
**U odnosu na dijete**

* Doprinositi cjelovitom razvoju djeteta (tjelesni i psihomotorni, duhovni, socio-emocionalni, spoznajni i razvoj govora, komunikacija, izražavanje i stvaralaštvo)
* Pomoći djetetu u prevladavanju adaptacijskih teškoća, posebice u periodu nakon izolacije ili dužeg prekida u dolasku u vrtić
* Čuvati dječje zdravlje, povećati otpornost na nepovoljne uvijete
* Poticati preventivnu zdravstvenu zaštitu djece
* Poticati provođenje općih i posebnih mjera za sigurnost djeteta
* Poticati primjerene oblike emocionalnih i socijalnih veza i odnosa optimalnim reakcijama djece u određenim nepovoljnim životnim situacijama
* Omogućiti djeci da dobiju pravovremene informacije, primjerene njihovoj dobi i zrelosti, o *koronavirusu* štiteći ih pri tome od straha ili zabrinutosti a pružajući im pri tom odgovarajuću podršku
* Provoditi kurikulum vrtića, njegovu misiju
* Poštivati prava djeteta u svim aspektima njegova života
* Osigurati osobnu, obrazovnu, emocionalnu i socijalnu dobrobit djeteta
* Poticati i razvijati dječje kompetencije
* Podržavati dječju inicijativu, radoznalost i inovativnost
* Provoditi cjeloviti odgojno-obrazovni proces temeljen na kršćanskim vrijednostima
* Stvarati poticajno okruženje u kojem će djeca moći zadovoljiti svoje individualne potrebe i posebne potrebe, vodeći računa o sigurnosti djeteta
* Učenje djece opuštajućim aktivnostima kao preventivi koja ih potiče da se opuste i pronađu mir (posebice u stanjima nesigurnosti i zabrinutosti zbog Covid situacije)
* Poticati komunikaciju na materinjem jeziku njegujući dijalekte i potičući dječje stvaralaštvo
* Razvoj svih oblika stvaralaštva

**U odnosu na odgojitelje:**

* Pratiti i unapređivati higijensko-epidemiološke i zdravstvene uvjete unutarnjeg i vanjskog prostora i opreme
* Provoditi pripremu djece za školu u sklopu redovnog programa
* Omogućiti fleksibilnost odgojno-obrazovnog procesa
* Poticanje svih oblika evaluacije procesa
* Raditi na dokumentiranju procesa
* Planiranje, programiranje i praćenje odgojno-obrazovnog rada sukladno oblicima i organizaciji u funkcioniranja vrtića

**U odnosu na roditelje:**

* Pomno pripremati različite oblike suradnje s roditeljima, posebice rad na daljinu-ukoliko to zahtjeva epidemiološka situacija
* Uključivati roditelje u odgojno-obrazovni proces-sukladno mogućnostima (preferirati doprinos putem rada na daljinu- osmisliti načine)
* Povezati se sa stručnim i društvenim čimbenicima u neposrednom okruženju, posebice u kriznim situacijama
* Razvijati savjetodavni rad s roditeljima - radom na daljinu

**POSEBNA ZADAĆA :**

**Svakodnevnim organiziranim boravkom na zraku pozitivno utjecati na cjelokupan psihofizički razvoj djeteta uvažavajući sve aspekte zaštite, otpornosti i sigurnosti**.

* organizacijski, sadržajni, pedagoško-psihološki i didaktičko-metodički aspekt

Dječji razvoj je fleksibilan proces koji se zbiva u socijalnom kontekstu i kroz njega se prelamaju nasljedni i okolinski utjecaji sa osobnim aktivitetom djeteta koji uključuje sve akcije na motoričkom i mentalnom planu, a koje su pak nužne za intelektualni, senzo-motorni, socio-emocionalni i duhovni razvoj.

Postoje različiti oblici igara koje uključuju tjelesne aktivnosti koje pozitivno utječu na dječje zdravlje, a one ne isključuju poticajno okruženje koje nije samo vezano za sobu dnevnog boravka. Unutarnji i vanjski prostor ne treba promatrati kao dva odvojena prostora već kao jednu integriranu cjelinu čiji se dijelovi međusobno nadopunjuju.

Organizirani boravak djece na otvorenom je dio uobičajenih svakodnevnih aktivnosti u sva četiri godišnja doba i planira se u skladu sa vremenskim prilikama i ovisno o dobi djeteta. U ovo vrijeme pandemije Covid 19 taj boravak dobiva novu dimenziju koja se treba prvenstveno očitovati u jačanju dječjeg imuniteta i otpornosti. Igrajući se na otvorenome djeca pokazuju svoju prirodnu radost i radoznalost koja onda rezultira osjećajem zadovoljstva, sreće, sigurnosti i bolje otpornosti na krizne situacije koje pandemija sa sobom nosi (izolacija i socijalna distanciranost u zatvorenom prostoru). Djeca rado sudjeluju u organiziranim sportskim aktivnostima putem kojih jačaju samopouzdanje, razvijaju spretnost, brzinu, snagu i preciznost. U neposrednom kontaktu sa zemljom, kamenjem, lišćem oni razvijaju taktilnu percepciju koja je jedna od temeljnih iskustava učenja. Kroz osjetljive receptore u koži, osjetom dodira, oni dolaze do spoznaja. Od onih o zakonitostima i promjenama u godišnjim dobima, znanjima o biljnom i životinjskom svijetu, prirodnim fenomenima do onih o sebi samima. Priroda je kompleksna i hrani sva osjetila: dodira, ravnoteže, pokreta, vida, sluha, njuha i okusa. Otkrivajući ljepotu prirode i brinući se o njoj djeca razvijaju zahvalnost i jačaju povjerenje. U vanjskom prostoru djeca imaju više prostora i slobode za razvoj simboličkih igara koje uvjetuju bolju suradnju djece međusobno, smanjuju sukobe i lakše pomiču granice svojih sposobnosti. No isključivo samo otvoreni prostor vrtićkog igrališta nije dovoljan sam za sebe da bi svakodnevno bio jednako poticajan i kreativan za dijete. No treba se voditi osnovnim kriterijem da ne sputava dječju potrebu za kretanjem. Uz osnovnu podjelu na prostor za prostor za penjanje, kopanje, igru pijeskom i vodom, vodeni zid, glazbeni zid, prostor za vožnju. Bilo bi dobro da sadržava i mali dječji vrt za sađenje biljaka i promatranje njihova rasta, sjenoviti prostor za odmor i mirne igre. Taj mirni prostor može biti prostor za istraživanje ili za likovne aktivnosti. Onaj otvoreniji dio igrališta može poslužiti za poticajne organizirane oblike kretanja, pokretne i tradicijske igre, ostale kreativne igre i igre s pjevanjem koje se najčešće izvode u pokretu. Naravno, sukladno epidemiološkim preporukama, treba izbjegavati one koje traže blizak fizički kontakt i čine ugrozu sigurnosti djeteta. Igrama u prirodi i u vanjskom prostoru vrtića djeca, osim što su tjelesno aktivna: promatraju, uspoređuju, opisuju, klasificiraju, mjere, komuniciraju i uče.

Zanimljivim igrama, kretanjem i svakodnevnim aktivnostima na zraku jačamo djetetov integritet, stimuliramo rast i razvoj, potičemo usvajanje pozitivnih stavova prema sportu i kretanju te općenito prema zdravom načinu života.

**U odnosu na dijete:**

* Zadovoljiti dječju potrebu za zabavom, pripadanjem, moći i slobodom
* Omogućiti djetetu aktivno promatranje vanjskog svijeta koji ga okružuje i u tom kontekstu zadovoljiti njegovu potrebu za pokretom i kretanjem i slobodnom izražavanju doživljaja
* Zadovoljavanje dječje potrebe za upoznavanjem predmeta, sprava, njihovu namjenu, osobine (oblik, težina, čvrstoća) jer će na taj način pokretati misaone procese, razvijati pamćenje, maštu i stvaralačke sposobnosti
* Prateći dječje interese uključiti ih u uvođenje promjena u vanjsko uređenje prostora
* Pobuđivati dječju znatiželju na zajedničko istraživanje (s odgojiteljima) i učenje, zabavljajući se i uživajući u zajednički provedenim aktivnostima

**U odnosu na odgojitelje:**

* Zadovoljiti unutarnje i vanjske čimbenike organizacije tjelesnog vježbanja
* Tematski planirati i modificirati one sadržaje koji će podržati jačanje dječjeg organizma, čineći ga otpornijim na bolesti
* Koristiti u radu tradicijske igre s pjevanjem jer se one baziraju na igri, mogu se izvoditi na otvorenom prostoru (izbjegavati one koje traže bliski kontakt) i neizmjerno raduju djecu. Birajući takve sadržaje njeguje se i vrijedno tradicijsko nasljeđe.
* Učenje opuštanju kao preventivne metode koja putem tjelesnih aktivnosti donosi djetetu mir u stanjima uznemirenosti
* U kontaktu s prirodom poticati djecu da izvode pokrete koje ne mogu u zatvorenom prostoru vježbajući ravnotežu, preskakivanje, penjanje, balansiranje na smanjenim površinama
* Organizirati stručne aktive koji tematski prate posebnu zadaću (motorika, igre na otvorenom, materijalno organizacijski kontekst vanjskog prostora
* Unapređivati osobnu praksu u planiranju i organizaciji boravka na zraku
* Poticanje svijesti svih djelatnika na osobnu odgovornost pri ostvarivanju zadaće

**U odnosu na roditelje:**

* Održavanje komunikacije putem on-line grupa
* Poticati individualne razgovore tijekom kojih dati roditeljima uvid u fotografije, dječje radove, anegdotske bilješke…)
* Kreirati sadržaj (fotoalbuma, videa, materijala i stručnih članaka, kvizova) na ciljanu temu minimalno jednom mjesečno s ciljem omogućavanja roditeljima uvid u odgojno-obrazovni rad skupine
* Izložbe dječjih radova u vanjskom prostoru i virtualno
* Po potrebi kreirati ankete za roditelje s ciljem evaluacije rada i suradnje

**SADRŽAJI I AKTIVNOSTI**

Sve aktivnosti moraju biti usklađene sa djetetovim sposobnostima i mogućnostima i uz osluškivanje dječjih interesa. Planiranje mora poštovati vremenske okolnosti, specifičnosti i obilježja godišnjih doba kao i preporuke HZJZ i Ministarstva znanosti i obrazovanja vezanih za pandemiju. Naravno da veliku odgovornost u prosudbi i organizaciji imaju odgojitelji koji situacijski i fleksibilno djeluju pri svakodnevnom planiranju rada.

**Igre na otvorenom mogu sadržavati sljedeće poticaje i aktivnosti:**

* Igre oblikovanja (*Letimo krilima, plivamo u vodi, skijamo na snijegu, motamo klupko, hodamo kao patke, hodamo kao divovi ili patuljci..... 2000 tisuće igara, Mladen Koritnik)*
* *Igre disanja (Otpuhujemo balončiće koji lete, gasimo svijeću, pušemo kao vlak, zujimo kao pčele...)*
* *Igre ravnoteže (Šetamo uskim puteljkom, prelazimo mostom preko rijeke...)*
* *Igre hodanja i trčanja*
* *Igre skakanja i preskoka*
* *Igre kotrljanja, bacanja i gađanja*
* *Igre dizanja i nošenja*
* *Igre savitljivosti i snage*
* *Igre ritma*
* *Igre reda i discipline*
* *Igre vještina (školica)*
* *Igre loptom*
* *Jutarnje tjelovježbe prije doručka*
* *Elementarne igre*
* *Prilagođeni satovi tjelesne i zdravstvene kulture*
* *Mikro-predasi u tijeku dana (Metodika tjelesne i zdravstvene kulture u predškolskom odgoju, Vladimir Findak)*
* *Igre s pjevanjem*
* *Tradicijske igre (“Sad se vidi, sad se zna”, Goran Knežević, Ethno)*
* *Igre i vježbe opuštanja (“Putovanje u tišinu”, Srebot, Menih, Ostvarenje)*
* *Priče u pokretu (Jezične igre za velike i male, Velički-Stanić)*
* *Senzoričke priče (Sensory stories for children and teens with special educational needs, Joana Grace) uz kombinaciju pokreta*
* *Senzomotoričke sprave u vanjskom prostoru*
* *Kreativne igre vani, NTC učenje (Dođi igrajmo se vani (S.Lohf, R.B. Korfer, A.Stollenwerk)*
* *Društvene igre na podu (Kružić-križić, školica, šah)*
* *Igra tržnice*
* *Didaktički materijal od prirodnih elemenata u službi učenja vani*
* *Izrada poligona (prometna sredstva)*

Odgojitelji se mogu koristiti i popisom igara “Malih sportaša” iznesenih na stručnom skupu.

Preporuča se i Il manuale dei giachi all aperto, u prijevodu Mali priručnik za igre na otvorenom.

STRATEGIJE RADA I KONTEKSTI REALIZACIJE

Otvoreni didaktičko-metodičkim sustav koji djeci i djelatnicima u odgoju i obrazovanju omogućuje slobodu u izboru sadržaja, metoda i oblika rada je preduvjet razvoja kreativnog mišljenja, autonomije i odgovornosti. Pri tom je zadaća odgojitelja pružati odgovarajuće poticaje i inicijativu za suradničko učenje i cjeloviti razvoj.

Odgojitelj svoj odgojno-obrazovni rad i unapređivanje istoga mora započeti prepoznavanjem, otkrivanjem i osvještavanjem svog odgojnog pristupa, tj. stvarne kvalitete svog rada s djecom, što je moguće postići jedino kontinuirano istražujući i preispitujući svoju odgojnu praksu, raspravljajući o njoj s kolegicama i timom, tj. stvarajući i oblikujući zajedničku teoriju odgoja koja proizlazi iz odgojne prakse. Posebice se ona mora preispitivati u promijenjenim uvjetima rada koji nas očekuju.

***Prostorno-materijalni kontekst:***

Pravilno strukturirani prostor omogućuje djetetu slobodu kretanja i odabira poticaja, igara i aktivnosti. Ove pedagoške godine taj prostor uz slobodu i poticajnost naglašava i sigurnost zbog epidemioloških mjera, zato u kreaciji prostora treba se rukovoditi *Uputama HZJZ i Ministarstva znanosti i obrazovanja* koje definiraju koji se materijali mogu koristiti i u kojim uvjetima.

Također prema preporukama, a i u skladu sa posebnom zadaćom, dio centara se može povezati s otvorenim prostorom.

***Vremenski kontekst:***

Organizacija vremenskog konteksta je fleksibilna u smislu usklađivanja djetetovih potreba, interesa, njegovog biološkog ritma i rutine koju zahtjeva organizacija rada u vrtiću. No on treba biti prilagodljiv i epidemiološkoj situaciji i preporukama relevantnih tijela. (Promjene u sudjelovanju roditelja u prilagodbi i organizaciji što većeg boravka djece vani na zraku).

***Komunikacijski kontekst:***

U svrhu poticanja cjelovitog razvoja kao temelja razvoja kompetentnog djeteta, odgojitelj treba razvijati i njegovati empatijom vođenu komunikaciju s djetetom, i verbalnu i neverbalnu. Uvažavajući sigurnost svakog djeteta odgojitelj treba biti djetetu emocionalno dostupan, i komunicirati s njim na način da mu pruža osjećaj ohrabrenja i podrške, prijateljstva i povjerenja. Komunikacija treba biti jasna s porukom sigurnosti. U komunikaciji s odraslima (roditelji i ostali djelatnici vrtića) treba se također rukovoditi onim uputama koje tu komunikaciju fizički čine sigurnom a to su maska i socijalna distanca.

*POSEBNI PROGRAMI I KRAĆI PROGRAMI KOJIMA JE OBOGAĆEN PRIMARNI PROGRAM*

PROGRAM KATOLIČKOGA VJERSKOG ODGOJA DJECE RANE I PREDŠKOLSKE DOBI

U skladu s ciljevima cjelovitog odgoja djeteta rane i predškolske dobi Programom želimo njegovati i razvijati religioznu dimenziju djeteta, osposobljavajući ga, primjereno njegovoj dobi, za otkrivanje, prihvaćanje i življenje autentičnih vrednota Evanđelja u odnosu na sebe, drugoga te na poseban način Boga.

Vodeći računa o djetetu kao cjelovitom biću te da je religiozna dimenzija konstitutivna njegovu biću, a istodobno poštujući njegov doživljaj svijeta kao cjeline, vjerski odgoj nije izdvojen iz odgojno-obrazovnog rada, već je ta dimenzija njegov bitan sastavni dio. U oblikovanju Programa vodit će se briga o njegovoj fleksibilnoj dimenziji koja mora odgovarati potrebama djeteta, istodobno potrebama roditelja te, naravno, mogućnostima vrtića.

Rad samog Programa neće remetiti uobičajenu organizaciju (vrijeme za boravak na zraku, odmor, prehranu i aktivnosti djece) i naravno neki dijelovi Programa se u postojećoj epidemiološkoj situaciji neće moći realizirati na način kao do sada. Tu posebice mislimo na suradnju s roditeljima i vanjskim institucijama (sveta misa, blagdanske radionice, posjete crkvama, svetištima, hodočašća)

PROGRAM PREDŠKOLE

Program rada predškole za djecu koja su već polaznici vrtića ostvariti će se u okviru redovitog rada vrtića u jednoj pedagoškoj godini, u trajanju od 1.listopada tekuće godine do 31.svibnja.

SURADNJA S RODITELJIMA

Obitelj je temeljna društvena zajednica, a pitanje primarne socijalizacije i učenja djece u ozračju suvremenih kretanja od opće je važnosti za društvenu zajednicu. Dječji vrtić je mjesto susretanja i dijaloga, koje bi trebalo pružiti čitav spektar primjerenih, i potrebama suvremenih obitelji, prilagođenih oblika komunikacije, kako bi djeca mogla odrastati u suradničkom okruženju. U okviru profesionalnog diskursa sve se češće govori o potrebi učestalije refleksije i bolje komunikacije kroz nove i primjerenije sadržaje usmjerene na djetetov napredak. Posebice je to nastojanje aktualno danas zbog specifičnih životnih uvjeta u kojima danas obitelji žive i s druge strane oblicima komunikacije koji su fizički dozvoljeni u vrtiću.Zato promišljanje o novim oblicima zajedništva i suradnje predstavlja novi profesionalni izazov na svim razinama.

PEDAGOŠKA DOKUMENTACIJA

Propisana dokumentacija obuhvaća:

* Knjigu pedagoške dokumentacije odgojne skupine (s razrađenim orijentacijskim planom i programom odgojno-obrazovnog rada za određeno razdoblje, tjednim planovima i programima odgojno-obrazovnog rada, dnevnikom odgojno-obrazovnog rada, zajedničkim aktivnostima djece i odraslih, bilješkama o radu s roditeljima, suradnji s članovima stručnog tima te vrednovanje ostvarenog plana i programa za navedeno razdoblje),
* Osim propisane dokumentacije, odgojitelji će dokumentirati odgojno – obrazovni proces i na sljedeće načine: -dokumentirati razvoj djeteta (obrazac inicijalnog intervjua, liste praćenja prilagodbe, bilješke o napredovanju svakog djeteta u odnosu na usvajanje vježbi, etnografske i anegdotske bilješke, foto-zapisi, video-zapisi, liste praćenja razvoja prema razvojnim područjima, razvojni portfolio djeteta: crteži, fotografije djeteta u radu), dokumentaciju o osobnom stručnom usavršavanju i profesionalnom razvoju (razvojna mapa odgojitelja pripravnika, album)

1. **STRUČNO USAVRŠAVANJE**

Odgojno-obrazovna praksa, a samim time i kurikulum koji iz nje izranja, treba biti rezultat težnji svih djelatnika vrtića da se ‘razvoj odgojno obrazovne prakse i kurikuluma vrtića događa paralelno s razvojem novih vrijednosti, razumijevanja i znanja odgajatelja i drugih djelatnika vrtića, za što im je potrebno osigurati kontinuirani profesionalni razvoj’ (Nacionalni kurikulum za rani i predškolski odgoj i obrazovanje, 2015.) Taj razvoj uvijek prati aktualne potrebe stoga će u ovoj pedagoškoj godini uz sve ostale aktualnosti sadržavati i one koje se odnose na specifičnost djelovanja u pandemiji.

CILJ: Promišljanje novih i suvremenih načina i osiguravanje uvjeta za daljnje stručno usavršavanje odgojitelja, stručnih suradnika i ostalih radnika.

BITNE ZADAĆE:

* podržavanje razvoja osobnih potencijala i jačanje stručne kompetencije odgojitelja i stručnih suradnika kroz edukacije, iskustveno učenje i timski rad na istraživanju i unapređivanju odgojne prakse
* Organizirati stručne aktive koji tematski prate posebnu zadaću (motorika, igre na otvorenom, materijalno organizacijski kontekst vanjskog prostora)
* osvještavanje značenja grupne refleksije o odgojno-obrazovnom radu i senzibilizacija odraslih za razvijanje zajedničkog rasta i učenja
* poticanje kontinuiranog izgrađivanja prepoznatljive kulture vrtića
* osnažiti svoj profesionalni rad ugodnim emocijama kao predispozicijama za lakše nošenje sa kriznim situacijama (korona i potres)

TEME :

* seminari iz Kataloga Agencije i Ministarstva znanosti i obrazovanja
* Zaštita i sigurnost na radu- zdravstvena voditeljica
* Preporuke za postupanje u kriznim situacijama, psiholog
* Vrtićko okruženje usmjereno na dijete, pedagog
* Jesenska katehetska škola za odgojitelje u vjeri, AZOO i NKU-HBK
* Jačanje duhovnog imuniteta (**sv. Pavao: 'Sve mogu u Onom koji me jača!' (Fil 4, 13)**, svećenik

TEME INDIVIDUALNOG STRUČNOG USAVRŠAVANJA:

ANAMARIJA PREMUŽ: „Zajedništvo u izazovima pandemije**“**

MARTINA ŠTIVIĆ: „Danski odgoj i igre na danski način“

ANA TUPEK: „Komunikacijske vještine odgojitelja“

# BLAŽENKA DIVIĆ: “Gdje je Bog u doba koronavirusa?“ ([*John C. Lennox*](https://verbum.hr/autori/lennox-john-c)*)*

Stručno usavršavanje na razini Ustanove će se odvijati svaki mjesec, i to na neiscrpne teme Anđeline pedagogije po kojoj je vrtić Sveta Anđela Merici kao takav prepoznatljiv i privlačan. Za njegovo provođenje i realizaciju je odgovorna s. Elvira Krišto, sestra koja je od Osnivača dobila misiju: „Formaciju naših odgojiteljica u duhu svete Anđele Merici“.

TEMA FORMACJE ODGOJITELJICA U DUHU SV. ANĐELE

/ Pedagoška godina 2020/21 /

„NA PUTU POVJERENJA SA SVETOM ANĐELOM“

Podteme:

* Povjerenje i pouzdanje u Boga
* Povjerenje u djecu koju odgajam
* Povjerenje i samopuzdanje u emocionalnom sazrijevanju djeteta

CILJ:

* Jačati povjerenje u Boga i u sebe da bih mogla hrabriti djecu koju odgajam da rastu u povjerenju i samopouzdanju

ZADACI:

* Jačati svoje povjerenje na izvoru Božje riječi
* Primjenjivati savjete svete Anđele koji me hrabre na putu povjerenja
* Povjeravati djeci konkretne zadatke za iskustva povjerenja
* Surađivati s roditeljima dijeleći s njima dječje izričaje samopouzdanja

1. **SURADNJA S RODITELJIMA**

S ciljem što bolje realizacije cjelokupnog odgojno-obrazovnog procesa i cjelovitog razvoja djeteta nužna je usklađenost odgojnih nastojanja vrtića i roditelja. Ove pedagoške godine, suradnja s roditeljima će biti pravi izazov, s obzirom na propisane mjere zbog pandemije virusa COVID-19. Suradnju ćemo ostvarivati putem elektronske pošte tako što ćemo roditelje informirati o događanjima u vrtiću, planiranim aktivnostima... obaviještavat ćemo ih ot napretku i razvoju djece, slat ćemo im fotografije s pojedinih aktivnost, podijeliti s njima anegdote vezane uz njihovo dijete... Omogućiti roditeljima da nam i oni pute elektronske pošte pošalju svoje sugestije, prijedloge, ideje... Svi dosadašnji oblici koji uključuju zajedništvo, druženja, izlete, slavlja, hodočašća, radionice... se odgađaju do daljnjega.

1. SURADNJA S DRUŠTVENIM ČIMBENICIMA

Otvorene smo za svaku vrstu suradnje sa svim društvenim čimbenicima kojima je primarna zadaća skrb za skladan rast i odgoj djeteta.

Posebno ovdje ističemo važnost suradnje sa:

* Ministarstvom znanosti i obrazovanja
* Agencijom za odgoj i obrazovanje
* Gradski ured za obrazovanje
* Zavodom za unapređenje školstva i predškolskih ustanova
* Učiteljski fakultet
* Zavodom za zaštitu zdravlja
* Upute i smjernice našeg nadbiskupa te naših redovničkih poglavara
* Povjerenstvom za predškolski odgoj pri HUVRP
* Povjerenstvom za vjerski odgoj u predškolskim i školskim ustanovama
* Humanitarnim udrugama
* Hrvatski Caritas

1. **VREDNOVANJE PROCESA**

Vrednovanje Godišnjeg plana i programa biti će kvalitativno i kvantitativno kroz zapise i završne upitnike te vrednovanje:

* djeca (postignuća na razvojnim područjima prezentirana roditeljima)
* odgojitelji (radni dogovori, izvješće)
* stručni suradnici u vrtiću, ravnateljica (protokoli praćenja, zajednička valorizacija procesa)
* Roditelji (ankete, upitnici, planirani termini za individualne razgovore)
* nadležne institucije (MZO, AZOO, NKU-HBK)

Važan element kvalitete činiti će i osposobljenost svih sudionika odgojno-obrazovnog procesa za stalnu i kvalitetnu samoprocjenu stoga će i stručni aktivi, na tu temu, biti provedeni u vrtiću.

Kvalitetu vrtića odražavati će, uz međurelacijsku povezanost čimbenika, njezina kurikulumski određena prepoznatljivost, okruženje u vrtiću, odnosi, kvalitetna komunikacija te njezin vrijednosni sustav.

1. **GODIŠNJI PLAN RAVNATELJA**

Tijekom ove pedagoške godine, 2020/21 kao ravnatelj, planiram slijedeće:

* Zalagati se za što skoriju rekonstrukciju i obnovu vrtića koji je stradao u potresu 22.3.2020.g. kako bi se u njega vratio život, kako bi ga ponovno ispunio smijeh djece, kako bi vratili broj djece, odgojnih skupina, stručnih djelatnika... koji smo imali prije potresa
* Kontinuirano raditi na sebi, te nastavak izgradnje dobrog ravnatelja, tj. rukovoditelja odgojno-obrazovne ustanove, pozitivnog i pravednog autoriteta koji potiče, ohrabruje, savjetuje, motivira...
* pomoći odgojiteljima i roditeljima u provedbi odgojne metode sv. Anđele Merici koju suvremeni pedagozi nazivaju pretečom moderne pedagogije, a to je individualni pristup svakoj osobi s poštovanjem i ljubavlju.
* Nastaviti raditi na stručnom usavršavanju, unutar Ustanove, djelatnika-odgojitelja, u duhu svete Anđele Merici, kako bi odgajale djecu koristeći pedagoške metode sv. Anđele
* svakodnevno kontaktirati s odgojiteljicama i djecom, osluškivati i pratiti napredak kao i eventualne zapreke u ostvarenju postavljenih zadataka
* poticati permanentno stručno usavršavanje i duhovni napredak odgojiteljica i cijelog kolektiva
* poticati odgojitelje na suradnju i timski rad, te bdjeti nad provedbom Godišnjeg plana i programa, posebno odgojno-obrazovnih zadataka i ciljeva
* poticati na suradnju i realizaciju poticaja i prijedloga Ministarstva znanosti i obrazovanja, Agencije za odgoj i obrazovanje, kao i drugih odgojno-obrazovnih ustanova
* Osigurati ustanovu i odgojitelje od javne odgovornosti, te zaštiti djelatnike uvijek i u svakoj situaciji od nasilnih i grubih roditelja, te u miru, stručno i pedagoški u suradnji sa stručnim timom rješavati konfliktne situacije s teškim roditeljima
* pokušati osigurati materijalna sredstva za potrebne adaptacije prostora, kvalitetnu i zdravu prehranu te za siguran boravak djece u našem vrtiću
* poticati odgojitelje na prihvaćanje, ljubav i pažnju prema svakom djetetu, roditelju i jedna prema drugoj
* sudjelovati na skupovima ravnatelja i ostalim stručnim skupovima koji bi mogli pridonijeti novim spoznajama u prilog kvalitetnijeg odgojnog pristupa djeci i postizanju cjelokupnog napretka našeg odgojnog poslanja.
  1. **ZAKLJUČAK**

U izradi godišnjeg plana i postavljanju ciljeva vodila nas je:

* Svijest odgovornosti prema djeci, obiteljima i društvu kao takovom
* Karizma naše utemeljiteljice i njezina preventivna odgojna metoda s naglašenim individualnim pristupom svakom odgajaniku.
* Kurikulum Dječjeg vrtića
* Stil osobnog života i redovničkog poslanja koje nadahnuto Evanđeljem teži ostvarenju općeg dobra koje je po Božjem planu namijenjeno svakom čovjeku.
* Smjernice enciklika i pisama svetog oca Franje
* Odgojne zadaće za ovu pedagošku godinu
* Državni pedagoški standardi
* Smjernice i upute MZO i AZOO

PLAN RADA STRUČNE SURADNICE EDUKACIJSKO-REHABILITACIJSKOG PROFILA, DJEČJEG I ADOLESCENTNOG INTEGRATIVNOG PSIHOTERAPEUTA, MIRJANE GRABAR KRULJAC

|  |  |
| --- | --- |
| PEDAGOŠKA GODINA | 2020./21. |
| CILJNE SKUPINE | **-** Djeca, polaznici vrtića Sv. Anđela Merici  - roditelji  - odgajatelji  - ravnateljica |
| AKTIVNOSTI | |
| DJECA NAJMLAĐE, SREDNJA I PREDŠKOLSKE ODGOJNE SKUPINE | **-** upoznavanje s načinom funkcioniranja djeteta kroz strukturiranu igru, intervju, heteroanamnestičke podatke;  - terapijske intervencije u dogovoru s roditeljima  - procjena emocionalne zrelosti za školu  - druge intervencije sukladno potrebi djeteta |
| RODITELJI | **-** savjetodavni rad (individualni i grupni)  - rad na osnaživanju i jačanju roditeljskih kompetencija kroz: radionice  - roditeljski sastanci  - po potrebi terapijski rad s roditeljima |
| ODGAJATELJICE | - rad na osnaživanju i jačanju stručnih kompetencija odgajateljica kroz individualni i grupni rad (stručno usavršavanje)  - supervizija |
| RAVNATELJICA | **-** savjetodavni rad  - supervizija |
| VRIJEME REALIZACIJE | rujan 2020. – lipanj 2021. |